****

Duke u bazuar nëLigjin Nr. 03-L-149 për Shërbimin Civil të Republikës së Kosovës; si dhe Rregullores Nr. 02/2010 për Procedurat e Rekrutimit në Shërbimin Civil nenit 22 paragrafi 3, Komisioni i Pavarur i Mediavevazhdon afatin e konkursit edhe për 7 ditë për konkursin si më poshtë :

**Titulli i vendit të punës: Zyrtar/e i/e Lartë Ligjor**

**Departamenti :** **Departamenti Ligjor**

**Paga mujore bruto: 636.47 €**

**Kohëzgjatja e emërimit: Pozitë e Karrierës**

**Numri i referencës: 1808/923/ADM/n.a**

**Vendi i punës: Prishtinë**

**Detyrat dhe përgjegjësitë :**

1. Bën vlerësimin ligjor të ankesave të paraqitura nga publiku dhe të licencuarit në baza vjetore;
2. Bën vlerësimin ligjor të ankesave të paraqitura gjatë fushatave zgjedhore dhe kujdeset që të gjitha procedurat e nevojshme ndërmirren në afatet e duhura brenda periudhës sa zgjat fushata;
3. Ndihmon udhëheqësin e divizionit dhe bashkëpunon me departamentet tjera në përgatitjen e argumentimeve ligjore të rasteve para Komisionit dhe Bordit të Mediave për Ankesa;
4. Harton rekomandimet pas vlerësimit dhe konstatimit të shkeljeve për rastet e iniciuara me ankesë të cilat ia përcjell udhëheqësit të divizionit për trajtim të mëtejmë;
5. Harton vendimet që rezultojnë nga trajtimi i ankesave nga Komisioni;
6. Përfaqëson rastet ligjore në Bordin për Ankesa dhe gjykatat kompetente;
7. Përgatit rastet për ekzekutim në procedurën e përmbarimit në koordinim me njësitë tjera të Zyrës Ekzekutive;
8. Bashkëpunon me departamentet dhe njësitë tjera për të gjitha çështjet ligjore duke ofruar analiza, këshilla, rekomandime dhe udhëzime ligjore.

**Kushtet e pjesëmarrjes në rekrutim:**

1. Tre (3) vite përvojë pune profesionale në fushën e drejtësisë ( çështje juridike). Përparësi përvoja e punës në fushën e rregullimit të mediave ;

**Shkollimi i kërkuar:**

1. Diplomë universitare në fushën e drejtësis (jurist i diplomuar).Kandidatët me provim të jurisprudences të përfunduar kanë përparësi.

**Aftësitë, përvoja dhe atributet tjera që kërkohen:**

1. Përvoja e punës në gjyqësi ose në përfaqësim në gjykata është përparësi
2. Njohuri për legjislacionin vendor në fushën e mediave, dhe njohuri të jurisprudenës së Këshillit të Evropës për lirinë e shprehjes si dhe legjilsacionin përkatës të BE-së;
3. Aftësi të mira për hartimin e dokumenteve ligjore, analitike, komunikuese dhe për të punuar në ekip;
4. Fleksibilitet dhe aftësi për të punuar nën presion dhe brenda afateve të kufizuara kohore;
5. E dëshirueshme njohja e gjuhës angleze
6. Njohuri për përdorim të kompjuterit për nevojat e kryerjes së detyrave dhe përgjegjësive të punës

**Kërkesat specifike :**

“***Shërbimi Civil i Kosovës ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”***

***“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcional në organet e shërbimit civil të administratës publike qendrore dhe lokale, siç specifikohet në Nenin 11, paragrafin 3 të Ligjit Nr. 03/L-149 mbi Shërbimin Civil të Republikës së Kosovës”*.**

**Afati i konkurrimit është prej datës 10/09/2018 deri më 16/09/2018, deri në orën 16:00.**

Kërkesat e dërguara pas datës së fundit nuk do të pranohen. Aplikacionit duhet ti bashkëngjiten dokumentet përcjellëse si vijon: Formulari i plotësuar i aplikimit, dëshmitë për kualifikimet arsimore dhe profesionale, dëshmitë e përvojës se punës, dhe dy referenca.Kërkesat e pakompletuara do të refuzohen; Në rast të numrit të madh të kërkesave të pranuara, vetëm kandidatët e përzgjedhur në listën e ngushtë do të kontaktohen.

**Paraqitja e kërkesave:**

Komisioni i Pavarur i Mediave

Rr. Perandori Justinian nr.124. Qyteza Pejton

10 000 Prishtinë, Kosovë

e-mail ; [info@kpm-ks.org](mailto:indo@kpm-ks.org)

web: www.kpm-ks.org